Учора сустракаліся дублюючыя склады каманд. Гульня прайшла пры поўнай перавазе гаспадароў поля, аднак атрымаць перамогу падапечным Дзмітрыя Траско не ўдалося. Двойчы па ходзе матчу жоўта-зялёныя прайгравалі з розніцай у два мячы, аднак знайшлі ў сабе сілы зраўняць лік у самым канцы сустрэчы – выніковы лік 3:3 (Лукашык 25, Сянкевіч 41-пен, 87-пен – Парываеў 6, Марыніч 10, Д.Клачко 39). Усе тры мячы гродзенцы прапусцілі ў выніку ўласных грубых памылак у абароне. Два з трох забітых мяча правялі з адзінаццаціметровай адзнакі. У складзе гасцей поўны матч адыгралі брамнік Туранок, Макар і Парываеў. Туранок старэй самога старэйшага гульца гродзенскага дубля на 9 гадоў, Парываеў – на 13, а Макар – на 14 гадоў.